
INTRODUCTIO. 


BlVemo  historiae  medicae  artis  peritior  ignorat  de  febrium 
intermittentium  indole  acerbissimam  ab  omni  tempore  inter 
medicos  versatam  esse  dissensionem,  neque  ullum  fere  in 
humano  corpore  existere  organorum  systema,  in  quo  non 
fomitem  hujusce  morbi  posuerint,  ita  ut,  si  quis  diversas 
hac  de  re  proditas  opiniones  memoriae  mandare  vellet, 
huic  profecto  tota  medicae  artis  historia  conscribenda  es- 
set. Quin,  hodie  nondum  laeta  pace  fruimur,  nondum 
dissidia  composita  sunt.  Alii  etenim  humorum  quandam 
cacochymiam,  alii  nervos,  alii  localem,  inprimis  abdomina- 
lium viscerum  affectionem  accusant,  isti  febrem  nonnisi 
symptoma  localem  morbum  concomitari,  illi  ipsam  ab  hujus- 
modi affectione  nullo  modo  pendere  contendunt,  ideoque 
febrem  essentialem  appellant.  Quaeritur  igitur,  quinam 
ex  hisce  germanam  febrium  intermittentium  naturam  co- 
gnoverint, vel,  an  singuli  partem  solummodo  veritatis 
attigerint,  ac  quomodo  diversae  sententiae  in  unam,  quae 
omnibus  satisfaciat,  componi,  ac  veluti  coaequari  ac  con- 
jungi possint.  Itaque  proposui  mihi,  si  valeam,  indolem 
et  naturam  febrium  intermittentium,  quatenus  vcl  jam  inno- 
tuerit, vel  ex  symptomatibus,  causis  ac  cadaverum  sectio- 
nibus conjicere  liceret,  pro  viribus  meis  indagare.  Huic 
scopo  primo  febrem  intermittentem  simplicem,  originariam 
morbi  speciem,  percenseamus. 

FEBRIS  INTERMITTENS  SIMPIiEX. 

a.  Raro  fit,  ut  intret  paroxysmus,  cui  non  prodromi 

praecesserint  Paullo  vel  etiam  horis  nonnullis,  antequam  i 
febris  accedit,  leviores  horripilationes  aegroto  superveni- 
unt, cutis  madescere  desinit,  frigescit,  pallor  obducit  fa- 
ciem, adsunt  oscitationes  ac  crebrae  membrorum  pandicu- 
lationes,  animus  aegroti  deprimitur,  ipse  de  lassitudine  ! 
queritur,  lectulum  petit  Coenacsthesis  igitur  valde  affli- 
cta apparet  — Contemplantibus  haecce  symptomata,  nil 
ipsis  inesse,  quod  non  in  caeteris  quoque  febrilibus  mor-  ) 
bis  accidere  soleat,  manifestum  est  At  id  ipsum  tenendum 
arbitror.  Nam  in  affectionibus  mere  nervosis  singulae  ac- 
cessiones subito  plerumque  ac  quasi  fulminis  instar,  pro- 
dromis vel  nullis  vel  per  paucas  tantum  horae  minutas 
praecedentibus,  supervenire  solent,  uti  in  neuralgia  qua- 
que vel  epilepsia  observatur.  Certo  praecurrentia  illa 
symptomata  e nervorum  quadam  affectione  prodeunt,  atta- 
men talem  affectionem,  qua  et  calor  totius  superficiei  imminui- 
tur et  respiratio  et  omnium  fere  vitalium  functionum  fa-  iji 
cultas  debilitatur,  nonnisi  ex  profundiori  labe  virium,  quae  II 
nutritionis  seu  reproductionis,  quae  dicitur,  functionibus  || 
inserviunt,  proficisci  verosimile  est.  — || 

b.  Horrores  sequuntur,  frigoris  sensatio  adeo  au-  || 
getur,  ut,  tanquam  hiberno  gelu  concussus,  tremat  aegro-  || 
tus;  membra  quatiuntur,  denies  nonnumquam  tanto  impetu 
obstrepunt,  ut  frangantur;  pallor  totam  cutem  occupat, 
labia,  nasi  apex,  ungues  coerulea  fiunt,  cutis  rigida  et 
rugosa  fit, ^ (cutis  anserina,)  vultus  frigoris  sensum  expri- 
mit, ac  quamvis  multis  tegumentis  aegrotum  obveles,  non 
sufficiunt  caloris  sensui  excitando.  Respiratio  d>ifficilis  fit, 
anxia,  tussicula  sicca  exoritur,  aeger  inquietus  in  strato 
se  jactat;  alius  dolorem  capitis  obtusum  accusat  atque  in 

soporem  pronus  apparet  ^ crebro  dolores  colici,  vomituri- 
tiones  ac  potissimum  sub  finem  stadii  vomitus  biliosi,  pi- 
tuitosi, aquosi  accedunt.  Pulsus  inter  haec  acceleratus, 
parvus,  suppressus,  cutis  arida,  urina  limpida,  albida  cer- 
nitur, sitis  nonnunquam  magna,  raro  plane  abest.  Durat 
stadium  duo  ad  octo  horas,  diutius  maligniori  in  casu.  — 
Et  hujus  stadii  symptomata  considerantibus  nil  fere  ob- 
venit, quod  non,  quamvis  minori  vi,  atque  impetu  in  cae- 
teris  febrilibus  morbis  observetur.  Ipsa  autem  intensior, 
qua  intrant,  symptomatum  vis,  systema,  quod  veluti  fons 
ipsorum  habendum,  acrius  irritatum  esse  declarat;  istud 
vero  sine  dubio  nervorum  systema  est.  Spasmodicam 
inprimis  affectionem  adesse  ex  involuntario  artuum  tre- 
more, maxillarum  obstrepitu,  ex  cutis  anserinae  rigiditate, 
porro  ex  urina  limpida,  aquosa,  pulsu  parvo  ac  suppresso, 
sat  elucet.  Pallor  quoque  in  tota  corporis  superficie  ap- 
parens spasmodicae  minimorum  vasorum  contractioni,  ex 
abnormi  in  ipsa  nervorum  infiuxu  profectae  ascribendus 
est,  quod  Senae,  Boerhave,  Schneider,  permulti 
recentiores  scriptores  adser nerunt.  Revera  vasa  capil- 

laria , irritamento  adhibito , contrahi  vel  dilatari  posse, 
recentiorum  experimentis  (Joa.  Mulier,  Valenti n)  ex- 
tra dubium  positum  est. 

Pari  autem  modo,  ut  vel  pallor  vel  rubor  faciei, 
animi  affectus  insecuti,  existere  non  possent,  nisi  nervis 
quoque  vasa  comitantibus,  illa  insita  esset  vis,  qua  nunc 
contractionem  ipsorum  nunc  dilatationem  efficere  valeant, 
pari  modo  dico  etiam  inter  febrile  frigus  nervorum  qua- 
dam actione  vasorum  minimorum  contractio,  praecipue  cu- 
taneorum, effici  videtur;  inde  igitur  et  pallor,  et  frigoris 
sensus,  et  quia  organa  interna  sanguine  nimis  repleta, 
capitis  dolor  et  respirationis  molestia  et  vomitus  dolores- 
que colici  nascuntur.  — Quum  autem  nullum  fere  sit 
membrum,  quod  non  tremore  concutiatur,  nulla  corporis 
regio,  quam  non  horrores  atque  frigoris  sensus  affligant, 

centrale  organon^  idque  medullam  oblongatam,  omnium 
istorum  symptomatum  fontem  accusare  jam  non  haerebis. 
Num  hanc  ob  causam  in  medulla  spinali  interior  morbi 
sedes  quaerenda?  Inter  plures  recentiores  Henle  quo- 
que id  contendit j videbimus  autem,  quibus  conditionibus 
frigoris  symptomata  plerumque  enascantur,  ac  quid  , inde 
lucis  in  nostram  disquisitionem  redundet.  Frigore  externo 
diutius  vel  vehementius  affligente  horrores  excitantur* 
Ex  subita  quaque  nervorum  irritatione,  quin  ex  idea  vel 
imagine  rei  alicujus  fastidiosae,  praesertim  in  hypochon- 
driacis foeminisque  hystericis  horrores  vere  febriles  non- 
nunquam  proferuntur^  Senae,  nosse  se  hominem,  narrat, 
qui  cathetere  in  urethram  illato,  alium,  qui  clystere  in 
rectum  haemorrhoidibus  cruciatum  inducto,  in  horrores 
inciderit.  — Scimus  porro  nullum  fere  febrilem  morbum, 
praesertim  phlogosin  vehementiorem  exsurgere,  cui  non 
horrores  praecurrant;  itaque  in  variola,  scarlatina,  morbil- 
lis initium  morbi  inde  a primo  frigore  statuitur.  Quum 
in  suppurationem  abeat  pars  aliqua  inflammata,  horrores 
superveniunt;  phlebitis  repetitis  horroribus  excellit.  Foe- 
tum in  utero  mortuum  frigus  subito  accedens  indicat.  De- 
nique foeminae  paulo  postquam  partum  edidere,  febrili 
horrore  nonnunquam  corripiuntur,  quamvis  valetudo  ipsa- 
rum nullo  morbo  turbata  sit.  — Videmus  igitur  frigoris 
phaenomena  nil  indicare,  nisi  subitam  quandam  mutatio- 
nem in  corpore  exstitisse,  quae  vel  in  quacunque  ejus 
parte  sedere  atque  ex  diversissimis  causis  originem  du- 
cere potest.  Quum  autem  frigoris  stadium  in  febri  inter- 
mittente crebrius  ac  violentuis  aegrotum  vexet,  nil  sequi- 
tur, nisi  ut  agens,  morbo  isti  generando  idoneum,  acri- 
us atque  in  caeteris  morbis  febrilibus  in  medullam  oblon- 
gatam irruat,  ideoijue  vehementiorem  ejus  provocet  re- 
actionem , non  autem  quod  in  ipsa  medulla  oblongata 
sedem  habeat.  — 

c.  Sequitur  stadium  caloris.  Sensim  sensimque 

frigus  evanescit,  cessant  horrores,  cutis  turgescere,  inca- 
lescere coepit,  caloris  sensus  mox  valde  augetur,  genae 
rubent,  scintillant  oculi , cutis  aestuat , sitis  insatiabilis 
aegrotum  cruciat,  cephalaeam  saevientem  conqueritur,  an- 
xius in  lectulo  jactatur,  nonnunquam  deliria  adsunt»  Pul- 
sus frequens,  magnus,  fortis,  non  raro  durior,  urina  par- 
ca, flammea,  turbida,  lingua  albida,  nonnunquam  flavescens, 
sapor  plerumque  alienatus  est.  Sub  finem  stadii  saepe 
cum  magna  aegroti  sublevatione  vomitus  biliosi  observan- 
tur, Durare  solet  et  hoc  stadium  complures  horas.  — 
Neque  in  hisce  symptomatibus  quidquam  invenies,  ob  quod 
intermittentem  neurosin  appellares.  Sine  dubio  et  calor 
adauctus  et  pulsuum  frequentia  maxime  a nervorum  acti- 
one pendet,  quum  et  cordis  motum  et  calorem  animalium 
nervorum  inprimis  influxui  deberi  per  physicorum  expe- 
rimenta constet;  at  inde  nemo  concludat,  febrilem  morbum 
neurosin  esse.  Equidem  calorem  febrilem  reactionem  di- 
cerem tanquam  liberam  seu  spontaneam,  quae  non  imme-< 
diate  in  irritationem  aliquam  nervorum  insequatur,  sed 
sic  ut  subjectivi  seu  complementarii,  quos  vocant,  colores 
in  oculo  sponte  exoriuntur,  posteaquam  ipse  diutius  colo- 
ris alicujus  extrinsecus  oblati  seu  objectivi  effectum  pas- 
sus sit,  pari  modo  caloris  in  frigoris  phaenomena  succe- 
dere arbitror,  ita  nempe,  ut  frigus,  inmediata  nervorum 
reactio  in  nocivam  seu  morbidam  aliquam  mutationem, 
quae  alicubi  in  corpore  exorta  nervos  quasi  extrinsecus 
afflixerit,  prodi  videatur,  (ideoque  primum  cujusque  acu- 
tioris morbi  symptomata  cernatur);  calor  vero  consequa- 
tur tanquam  spontanea  seu  complementaria  reactio,  ubi 
primaria  illa  cessaverit»  Qui  enim  aliter  fiat,  ut  ex  una 
causa , quae  febri  intermittenti  proxima  supponenda, 
nunc  frigoris  nunc  caloris  phaenomena  prodeant»  Con- 
sentio igitur  veterum  sententiae  febrem  naturae  medica- 
tricis  conamen  esse  sanandi:  unde  facile  intelligas,  qui 

fiat,  ut  homines  durante  frigoris  stadio  non  raro  morti 

succumbant^  cum  in  ipso  organismus  morbo  quasi  obrua- 
tur, dum  raro  quisquam  inter  caloris  stadium  defungitur,  i 
quippe  quod  vigorem  seu  energiam  quandam  corpori  in-  i 
esse  indicio  sit. 

d^  Denique,  ut  de  crisibus  paucis  dicam,  si  mihi  j 
dalum  esset  demonstrare,  et  lateritio  urinae  sedimento  et  « 
sudoribus  revera  materiam  qnandam  peccantem  extra  cor-  n 
poris  limites  protrudi,  me  hac  de  re  nil  certe  judicare  i 
posse,  ingenue  faterer;  at  illud  persuasum  habeo,  inde  i 
id  elucere,  morbum  caeteris  febrilibus  aegritudinibus,  seu  ^ 
ex  locali  aliqua  affectione  seu  ex  sanguinis  depravata  i 
mixtione  prodeant,  non  neurosibus  adnumerandum  esse» 

e.  Hactenus  de  paroxysmi  phaenomenis.  Quodsi  de  ' 
morbi  indole  ex  eis  nil  concludere  potuimus,  id  effe- 
cimus, ut  certe  neurosibus  ipsum  adserendum,  jam  non  i 
verosimile  sit.  Ad  apyrexiam  igitur  transeamus.  Apy-h 
rexia  testatur,  agens  illud  obscurum  effectus  suos 
in  tempus  aliquod  prodere  cessasse.  Quodsi  intermit-  i 
tens  ex  inflammatione  aliqua  locali  penderet,  profecto  non  I 
video,  quomodo  cum  ipsa  apyrexiam  conjungeres.  Nam  ! 
quae  tam  vehementes  febriles  motus,  uti  descripsi,  pro- 
vocare valet,  talis  et  tanta  debet  esse  phlogosis,  ut  vix  f 
exiguam  symptomatum  remissionem,  nedum  intermissio- 
nem intrare  sinat.  Omnino  hac  in  re  peculiare  quid  i 
habet  intermittens,  quo  etiam  a meris  neurosibus  valde  I 
differt,  dico  singularium  rhythmicam  paroxysmorum  re-  i 
versionem,  quod  fere  unicum  huiusce  morbi  pathognomo- 
nicnm  est  signum.  Rhythmus,  ubicumque  in  organicae  | ! 
vitae  functionibus  observatur,  aut  in  ipsius  organismi  na- 
tura constitutus  est;  aut  e rerum  externarum  in  corpus 
influxu  prodit.  Et  plantarum  durante  vere  et  aestate ! 
progerminationem,  et  animalium  complurium  somnum  hie- ! 
malem  a rhythmo  quodam  externo  seu  cosmico  pendere,  i 
inde  cognoscitur,  quod  et  animalia  ista,  artificiali  calori  | 
exposita  reviviscunt , et  plantae  in  cubiculo  calido  re- ! 

tentae  etiam  hiemali  tempore  fronde  et  floribus  ornan- 
tur. Pari  modo  morbida  phaenomena  typum  quendara 
sequuntur 5 uti  somnambulismum  et  helminthiasin  inter 
plenilunium  symptomata  vehementiora  prodere,  atque  om- 
nes fere  febriles  morbos  vespertino  tempore  exacerbari, 
matutina  hora  remittere  videmus:  qua  in  re  non  possumus, 
quin  Lunae  et  8olis  quosdam  in  organismum  effectus  a- 
gnoscamus,  quorum  rhythmicae  accessiones  a siderum 
illorum  cursu,  vita  et  occasu  pendeant^  — Huic  vero  al- 
ter rhythmus  organismo  nativus  neque  ab  externis  viribus 
profectus,  opponendus  est.  Ita  et  somni  capiendi  etcibi 
sumendi  tempus  diuturna  consuetudine  statui  atque  oeco- 
nomiae adeo  necessarium  fieri  potest,  ut,  si  forte  ab  ista 
consuetudine  decedas,  bona  inde  valetudo  haud  raro  tur- 
betur. Pariter  menstruatio  foeminarum,  quamvis  et  ejus 
rhythmica  reversio  partim  a Lunae  quadam  actione  de- 
pendeat, tamen  typum  suum  maximam  partem  rhythmicae 
sui  organismi  vitae,  ut  ita  dicam,  debere  videtur;  men- 
ses enim  accedunt,  ubi  sufficiens  humoris  secernendi  co- 
pia in  corpore  accumulata  est  5 neque  id,  cum  varia  sit 
foeminarum  constitutio,  vel  ante  vel  post  quatuor  hebdo- 
madas fieri  non  potest.  Idem  de  haemorrhoidum  fluxu 
dixeris.  — Atque  idem  igitur  in  febri  intermittente  ob- 
tingere videtur,  quum  vel  altero,  vel  tertio,  vel  quarto 
die,  eadem  semper  hora  paroxysmus  redintret;  iste,  ajo, 
rhythmus  nonnisi  ex  ipsius  morbi  natura  originem  habet; 
quid  enim  esset  in  mundo  externo,  quod  in  diversis  ho- 
minibus, quamvis  eodem  anni  tempore  vel  die,  tamen  di- 
versis horis  febrilem  accessum  provocaret?  Simul  enim  et 
vere  et  auctumno  quotidianae,  tertianae  et  quartanae  fe- 
bres observantur.  — Quodsi  igitur  probatum  est  typum 
ipsarum  febrium  intermittentium  natura  effici,  quaeritur, 
num  quid  ex  eo  de  morbi  natura  conjici  liceat.  Notum 
est  in  febri  hectica,  qualis  phthisin  quamque  comitatur, 
typum  quendam  paroxysmorum  observari  vel  quotidianum 

vei  tertianum^  nounimquam  duplicari  accessus^  quin  fieri'  I 
posse,  ut  chiniiio  oblato  singuli  paroxysmi  aut  prorsus  i| 
auferantur^  aut  certe  rhythmus  ipsorum  commutetur*  Con-  J 
sentiunt  autem  plurimi  febrem  hecticam  naturae  conamen  i 
esse  materiae  purulentae,  quae  in  sanguinem  est  recepta,  t 
sudoribus  vel  diarrhoea  tanquam  criticis  e corpore  elimi-  j 
nandae*  Anne  simile  quid  in  febri  intermittente  obtingat?  r 
Revera  plurimi  veterum  auctorum,  quippe  qui  materiam  i 
aliquam  peccantem  sanguini  admixtam  causam  . febrium 
intermittentium  accusabant^  fieri  quidem,  ut  per  febriles 
crises  humor  ille  e corpore  protrudatur,  statuebant,  par- 
iem autem  ipsius  in  corpore  remanere  atque  durante  apy- 
rexia  adeo  augeri,  ut,  quum  ad  molem  sufficientem  accre-  ; 
verit,  novum  cieat  paroxysmum,  idque  tum  citius  tum  i 
tardius  fieri  indeque  rhythmum  exstare*  Concessum  sit, 
plerumque  materiam  talem  febri  subesse,  quomodo  ex 
ista  hypothesi  duplices  vel  triplices  intermittentes  expli-i  ^ 
ces?  Num,  quum  paroxysmum  vix  peractum  recens  sta-  s 
tim  eadem  vehementia  sequatur,  intra  breve  apyrexiae 
tempus,  quae  potius  nulla  fuit,  materiam  sat  accumulatami 
contenderis?  an  duplicem  vel  triplicem  corpori  inesse  hu-i 
morem  censeas?  Id  tantum  restat,  ut  morbidam  sangui-i 
nis  mixtionem  uno  paroxysmo  haud  plane  in  integrum^ 
restitutam  statuas,  ideoque  quae  pars  noxia  in  corporei 
restiterit,  secundum  slalim  paroxysmum  ciere.  Alii  apy-i 
rexiam  atque  rhythmicam  paroxysmorum  accessionem  inde) 
deducunt,  quod  quidem  nervorum  systema  per  certum; 
solummodo  temporis  intervallum  capax  sit,  quod  rerum- 
externarum  effectus  suscipiat:  ita  fieri,  ut,  dolore  diutiusli 
vexante,  tandem  ejus  percipiendi  facultas  evanescat,  nec  i 
nisi,  restaurata  quodammodo  nervorum  vi,  revertatur,  pa-i 
riter  atque  diutius  aliquis  labore  fessus,  nonnisi  quiete; 
necessaria  fructus,  munia  iterum  obire  possit.  Itaque 
accidere,  ut,  quum  vel  repetita  venaesectione  vel  nimiae 
catharsi  succorum  nutrientium  copia  exhausla,  indequel 

nervorum  sensibilitas  adaucta  sit^  vel  praeponant  vel  du- 
plicentur paroxysmi.  Haerere  igitur  continuo  in  corpore 
agens  quoddam  morbiticum,  verum  ejus  vim  nonnisi  per 
intervalla  a nervis  percipi,  ideoque  et  reactionem  febrilem 
certis  periodis  existere,  — Quodsi  nunc  omnia,  quae  sunt 
supra  dicta,  brevibus  complecteris,  elucet,  verosimile  esse, 
rhythmum  paroxysmorum  et  naturae  cuidam  actioni  adsori- 
bendum  esse,  quippe  quae,  quum  vel  bona  fruamur  va- 
letudine vel  morbo  aliquo  impliciti  simus,  functiones  suas 
ad  rhythmum  quendam  semper  exercere  soleat,  et  nervo- 
rum peculiari  indoli,  qua  isti  nonnisi  per  intervalla  effe- 
ctus extrinsecus  percipere  peccanti,  vel,  si  mavis,  corru- 
ptae sanguinis  mixtioni,  quae  quamvis  paroxysmo  quoque 
febrili  ejusque  criticis  evacuationibus  correcta,  tamen  post 
certum  temporis  spatium  denuo  exoriatur,  rhythmus  ille 
tribuendus  sit,  nondum  contendere  possumus,  quia  prius 
demonstrandum  est  revera  hic  talem  materiam  peccantem 
vel  corruptam  sanguinis  mixtionem  adesse.  Attamen, 
quum  vel  neurosin  vel  inflammationem  localem  jam  magna 
ex  parte  repudiaverimus,  veram  febrium  intermittentium 
indolem  in  humorum  quadam  mutatione  quaerendum  elucet. 


DE  FEBRIBUS  LARVATIS  ET  MALIGNIS. 


Quum  jam  ex  symptomatibus,  quibus  simplex  inter- 
mittens stipata  incedit,  difficile  judicatu  sit,  ex  quanam 
potissimum  organismi  laesione  illa  enascantur,  multo  im- 
peditior haec  erit  disquisitio,  ubi  in  mille  proteiformia 
phaenomena  respexeris,  quibus  larvatae  febres,  quae  vo- 
cantur, insignes  sunt.  Nullum  fere  est  organon,  quod 
morbo  affligi,  nulla  fere  aegritudinis  forma,  quam  intermit- 
tens induere  nequeat.  In  universum  autem  duplex  appa- 
rendi modus  distingui  potest,  quod  quidem  larvatus  mor- 

bus  vel  irritationis  vel  depressionis  seu  paralyseos  spe- 
ciem praebet.  — 

a.  Irritatio,  quae  hic  primum  spectanda,  nonnunquam 
inflammationi  simillima  obvenit.  Aeger  subito  deliriis  fu- 
ribundis corripitur,  e lecto  exsilire  studet,  pulsant  caro-  i 
tides,  rubent  oculi  genaeque,  caput  aestuat,  pulsus  durus  j 
et  frequens,  urit  cutis,  ut  vix  dubites,  quin  vera  adsit 
encephalitis,  Alius  dolorem  pungentem  laterum  accusat, 
profundiori  inspiratione  adauctum,  respiratio  molesta,  ce- 
leris, tussis  sicca,  non  raro  cum  sputis  cruentis  observa- 
tur. Alii  terribili  in  regionibus  hypochondriacis  saeviente 
dolore  cruciantur,  enormes  adsunt  vomendi  conatus,  vo- 
mitus biliosi,  aquosi,  summa  anxietas,  jactatio,  alii 
tormina  ventris  conqueruntur,  crebro  accedunt  cum  tene-  | , 
smo  evacuationes,  ut  veram  dysenteriam  adesse  credas. 
At  post  horas  nonnullas  omnia  silent.  Qui  vix  encepha- 
litide, pneumonia,  enteritide  laboravit,  lassus  ac  quietus  i ; 
jacet;  saepius  tamen  summa  virium  jactura  e paroxysmo 
remanens  mortem  imminentem,  ni  proximum  accessum 
praecaveas,  minatur.  Si  vera  hic  inflammatio  in  visceri-  i » 
bus  haereret,  profecto  non  tam  subito  vehementissima  i 
symptomata,  veluti  vento  afflante,  aufugerent;  non  ad  quo-  « 
tidianum  vel  tertianum  typum  reverterentur,  neque  solo 
chinino  oblato  tolli  possent:  ne  dicam,  saepius  nullum , 
prorsus  inflammationis  vestigium  cadaverum  sectionem  ob- i 1« 
tulisse.  — At  proferuntur  exempla,  quibus  veram  phlo-  i 
gosin  nonnunquam  adesse  probatur.  Pallas  complures ) j 
casus  pneumoniae  intermittentis  describit,  quam  nonnisi  i 
complicationem  febris  intermittentis  fuisse  inde  cognosci-  i 
tur,  quia  inflammationis  symptomata  inter  apyrexiac  tem-  n 
pus  remittebant  quidem  et  leniebantur,  non  autem  plane  i 
evanescebant:  dyspnoea,  respiratio  anxia,  dolorifica,  tus-  i 
sis  fere  convulsiva  eadem  quotidie  pomeridiana  hora  acer-  ^ 
biora  apparebant,  sub  vesperum  leniora,  nihilominus  non  | 
plane  recedebant,  sed  et  ante  meridiem  et  matutina  hora  t 

evidenter  aderant,  nec  nisi  repetita  sanguinis  missione, 
vesicatoriis  thoraci  appositis,  remediis  revulsoribus  adeo 
tollebantur,  ut,  quum  febris  antea  continua  fuerit,  postea- 
quam  inflammatoria  phaenomena  disparuerant,  febris  inter- 
mittens cum  puriore  apyrexia  insequeretur,  atque  profe- 
rendis chinae  praeparatis  locus  daretur,  quo  demum  facto 
totus  morbus  cedebat.  Similes  sunt  carditidis  intermitten- 
tis casus  ab  eodem  auctore  observati.  — Sed  hisce 
exemplis  nullo  modo  probatur  et  supra  descriptas  formas 
phlogoses  habendas  esse^  germana,  ut  dixi,  inflammatio 
nec  periodice  intermittit,  nec  maximis  Chinini  dosibus  cu- 
ratur, nec  post  mortem  aegroti  nulla  sui  vestigia  relin- 
quit. Merito  igitur  solo  irritationis  nomine  phaenomena 
illa,  fortasse  ex  uberiori  sanguinis  in  organa  varia  con- 
fluxu  profecta,  indeque  orta  nervorum  reactione,  complec- 
tuntur. — Hisce  formis  caeteras  quoque  ncurosibus  si- 
millimas intermittentes  adseri  velim,  seu  neuralgiae  seu 
spasmi  speciem  praebentes.  Nemo  ignorat  in  quoque 
graviori  intermittentium  epidemia  prosopalgias,  hemicrani- 
as, epilepticas,  immo  tetanicas  convulsiones  certis  perio- 
dis intermittentes,  ac  febrifugis  cito  tutoque  tollendas  ob- 
servari. — 

b.  Altera  ratio,  qua  larvatae  intermittentes  apparent^ 
illa  est,  qua  paralysin  quodammodo  imitantur.  Ita  non- 
nunquam  loco  primi  paroxysmi  talis  et  tanta  virium  pro- 
stratio subito  incedit,  ^t  tota  corporis  superficies  algida, 
vultus  collapsus,  oculi  concavi,  color  faciei  fere  cadave- 
rosus, pulsus  vix  sensibilis,  vox  plane  deficiens  sit,  ut- 
que  hominem  vix  viventem  crederes.  Nec  raro  mors 
primum  morbi  insultum  sequitur,  saepius  tamen  revivis- 
cit aegrotus,  cutis  calidior  paullulum  madescere  incipit, 
pulsus  plenior,  vultus  vividior  fit,  vivendi  spes  regredi- 
tur, vires  tamen  summe  collapsae  vitam  vix  retinere  va- 
lent, quippe  proximo  accessui  succubiturae.  Pari  peri- 
culo febris  syncopalis  accedit.  Singulorum  organorum 


functionem  paralysis  quaedam  periodica  supprimere  polest, 
uti  in  febri  soporosa  cerebri  actio,  in  caecitate  vel  sur- 
ditate periodica  oculorum  et  aurium  facultas  sublata  ap- 
paret* Tortij  Senae,  Medicus,  Alibert,  Pallas, 
multi  alii  harum  larvatarum  intermittentium  imagines  quasi 
ad  vivum  depictas  reliquerunt.  — 

c.  Considerantibus  varias  hasce  aegritudinum  spe- 
cies, haec  prima  nobis  obvenit  quaestio,  quidnam  inter  se 
ac  cum  febri  simplici  commune  habeant*  Primum  larva- 
tarum paroxysmi  per  eosdem  circuitus  et  accedunt  et  re- 
cedunt. Medicus,  Senae,  alii  narrant,  homines  vix  e 
profundissimo  sopore  vel  ex  insultu  apoplectico  experre- 
ctos e lectulo  surrexisse,  se  prorsus  sanos  praedicasse, 
medicinam  omnem  repudiasse,  in  plateam  exiissej  rever- 
tente autem  secundo  vel  tertio  die  paroxysmo  fato  suc- 
cubuisse. Porro,  uti  Sydenharaiusj  Medicus,  alii 
referunt,  paroxysmos  supra  descriptos,  vel  quum  nulla 
adfuerint  febrilia  symptomata,  haud  raro  criticae  evacua- 
tiones, veluti  lateritia  urinae  sedimenta  sudoresque  in- 
sequuntur* Porro  Alibert  et  aliis  saepe  accidit,  ut 
chinino  intermittentem  malignam  in  simplicem  mutarent. 
Denique  cortex  chinae  unicum  fere  ac  tutissimum  reper- 
tum est  remedium  letiferis  paroxysmis  prohibendis.  — 
Caeterum  neque,  uti  recentiores  Francogallorum  scripto- 
res volunt,  per  consensum  larvatarum  intermittentium 
phaenomena  oriri  verosimile  est.  Quanta,  quaeso,  ilia 
ventriculi  vel  tubi  intestinalis  deberet  esse  inflammatio, 
quae  tam  profundo  sopore,  tam  vehementibus  spasmis  vel 
apoplexiae  symptomatibus  stipata  incederet?  Nonne  acer- 
bissima gastritis  vel  enteritis,  e,  g.  e veneno  hausto,  cre- 
bro observatur^  cerebro  vel  medulla  spinali  nullo  modo 
alFectis?  Quodsi  igitur  demus,  illam  quam  Francogalli 
volunt,  intestinorum  affectionem  saepius  adesse,  tamen  ali- 
quid accedat  necesse  est,  quod  et  distinctos  intermittentis 
typos  et  phaenomena  maligna  comitantia  producat.  — 

d.  Complectarnur  igitur  jam  omnia  supra  exposita. 
Subest  larvatis  intermittentium  formis  idem  processus 
morbificus  atque  simplici  febri;  plura  sunt  quae  id  con- 
firment: sed  singula  organa  in  ipsis  agenli  quodam  noxio 
adeo  obruta  videntur,  ut  prae  locali  ipsorum  irritatione 
natura  medicalrix  tanquam  caput  extollere  febremque  sus- 
citare non  valeat.  Re  autem  vera  naturam  febrem  pro- 
vocare conari  5 vel  ex  typica  accessionum  reversione  vel 
ex  sedimentis  lateritiis  sudoribusque,  nonnunquam  et  lar- 
vatarum intermittentium  paroxysmos  insequentibus  ^ intel- 
ligas.  Illud  certum  istas  neque  ex  locali  tantum  inflam- 
matione neque  per  consensum  oriri;  nervorum  quidem 
systema  in  illis  vehementer  afflictum,  quin  et  organa  ab- 
dominalia nonnunquam  inflammata  apparere;  at  neque  in 
sola  nervorum  nec  viscerum  locali  affectione  morbi  fomi- 
tem quaerendum  esse,  quum  plurima  adsint,  quae  cum 
neurosium  vel  merae  phlogosis  natura  non  congruant. 
Iterum  igitur  eo  deducimur,  ut  et  larvatis  formis  depra- 
vatam quandam  sanguinis  mixtionem  subesse  suspicemur, 
unde  forsan  omnia  phaenomena  supra  exposita  facili  ne- 
gotio derivari  poterunt.  Atque  haec  opinio  ex  causa- 
rum morbum  efficientium  disquisitione  multo  probabilior 
evadet. 


AETIOIiOGIA. 

a.  Uti  in  quaque  aegritudine,  ita  quoque  in  febri 
intermittente  et  praedisponentes  causae  et  efficientes  di- 
stinguendae sunt.  Quod  ad  praedisponentes  attinet 
causas  neque  aetas,  nec  genus  neque  officium  ullum 
hominem  inviolabilem  reddit,  nec  nisi  hystericum  malum, 
quod  equidem  ex  auctorum  lectione  comperi  (Sydenham, 
Senae,  Schneider),  mulieres  febri  intermittenti  minus  ob- 

noxias  reddere  dicitur.  Videtur  igitur  nervorum  systema^  \ 
quum  jam  moibo  implicitum  sit^  vel  morbilicis  causis  per-  i 
cipiendis  vel  reactioni  febrili  suscitandae  minus  idoneum 
esse.  Quaeritur  autem,  an  dispositio  necessaria  sit,  ut 
quis  vel  tertiana,  vel  quotidiana,  vel  quartana,  vel  ora- ! 
nino  certa  intermittentis  specie  corripiatur.  Hippocrates  , 
et  postea  omnes  fere,  qui  febrium  intermittentium  epidemi-  i 
as  descripserunt,  affirmant,  quotidianas  et  tertianas  prae-  * 
cipue  verno  tempore,  quartanas  auctumno  grassari.  In  I 
quartana  autem  frigus  diutius  insistit,  calor  non  adeo  in- 
tensus, sudor  plerumque  parcior,  morbus  rarius  post  cer- 
tum dierum  numerum,  uti  saepius  in  tertiana  observatur, 
sponte  evadit,  crebrius  morbi  consecutivi,  inprirais  hy-  i 
drops  obveniuni,  morbus  tardius  decurrit  ac  torpidiorem  ii 
characterem  ostendit.  Itaque  Cleghorn  bene  monet,  nec  i 
quum  febris  quartana  praeponat,  malum  id,  nec  tertiana  i 
postponente  atque  in  quartanam  transeunte,  bonum  scm-  i 
per  id  signum  credendum  esse 5 illud  enim  validiorem  rea- 
ctionem ideoque  et  celeriorem  morbi  decursum,  hoc  diu-  j 
tinum  fore  morbum  ac  protractum  iri  significat.  Huc  ac-  I 
cedit,  quod  regionum  paludosarum  incOlae  quartanis  prae-  I 
cipue  laborare,  peregrini  autem  e locis  sanioribus,  prae-  1 
cipue  elevatis  in  illas  profecti,  plerumque  tertianis,  vel  1 
duplicatis,  corripi  solent.  (Monfalcon.)  Nonne  inde  con-  ■ 
eluderes  typum  morbi  intermittentis  revera  vel  a facul- 1| 
tate  quadam  pendere,  qua  nervorum  systema  noxios  in-  II 
fluxus  percipiat,  atque  a vigore  quodam,  quo  vel  citius  || 
vel  tardius  in  eos  reactionem  suam  exhibere  valeat?  Si-  II 
cut  scilicet  vere  ineunte  et  plantae  et  animalia  adaucta  |l 
omnium  virium  vitalium  actione  gaudent,  sic  et  in  homine  |i 
tunc  evolutio  quaedam  virium  intrare  cernitur;  corpus  hi- I 
berno  frigore  atque  oxygenio  e spissiori  aere  uberius 
hausto  roboratum  intensiore  fibrarum  tono  excellit;  san- 
guis fibrina  ac  cruore  abundantior,  ideoque  et  morbifleo 
cuique  influxui  organismus  fortius  resistere  valet.  Con- 

tirmo  autem  aestivo  calore  vires  languescunt^  auctumno 
praesertim  involutio  quaedam  virium  vitalium  advenit,  in~ 
4leque  et  humani  corporis  in  infestum  quodque  reactio 
minus  fortis  et  valida  fit.  Ex  hoc  igitur  minori  vcl  ma- 
jori organismi  robore,  quippe  quod  ab  evolutione  et  in- 
volutione quadam  annua  pendeat,  quo  etiam  homines  pa- 
ludosa loca  incolentes  a montanis  ditFerunt,  typum  te- 
brium  intermittentium  potissimum  deducendum  arbitror j ita 
quidem,  ut  quotidianam  tertianamque  ex  valida,  quartanam 
ex  debiliori  naturae  reactione  proficisci  credam. 

b.  Jam  vero  causas  efficientes  spectemus.  Fe- 
bres intermittentes,  seu  quotannis  in  regione  aliqua  ende- 
miae  seu  tantum  post  longiora  annorum  intervalla  epide- 
miae  accedunt,  saepissime,  ut  dixi,  ineunte  vere  vel  au- 
ctumno assurgunt,  quippe  haec  anni  tempora  crebris  tem- 
pestatis vicissitudinibus,  majore  pluviarum  copia  ideoque 
et  humidiore  aeris  statu  excellunt.  Rarius  certe  ex  solis 
celerioribus  caloris  frigorisve  vicibus  oriuntur.  Verno  e- 
nim  tempore  aer  neque  meridie  adeo  incalescit,  ut  inde 
magna  nocturni  diurnive  caloris  differentia  prodeat;  at 
vel  nive  hiemali  liquefacta  vel  uberiore  atque  continua 
imbrium  copia , ex  meridionalium  ct  septentrionalium 
ventorum  certamine  luctaque  orientium  terra  humiditate 
multa  impraegnata  et  aer  multis  aquosis  partibus  repletus 
est.  Ex  nimia  autem  ac  continua  aeris  humiditate  ca- 
chexia hominum  exoriri  solet,  quae  fortasse  suppressa  cu- 
tis transpiratione  nititur,  ac  si  breve  tantum  tempus  insi- 
stit, morbos  catarrhales,  sin  vero  diutius,  peculiarem  san- 
guinis dyscrasiam  adducit,  cui  veteres  leucophlegmatiae 
nomen  imposuere  quaeque  sine  dubio  ex  praevalenti  san- 
guinis serositate  proficiscitur.  Atque  ea  potissimum  in 
regionibus  paludosis  endemia  observatur.  Quis  non  H i p- 
po cratis  hominum  loca  paludosa  incolentium  descriptio- 
nem novit?  Monfalcon  libro  de  paludum  natura,  quo 
auream  sibi  palmam  peperit,  homines  in  istis  regionibus 

valetudinarios  nasci  aitj  ipsa  infantia  bic  teneram  ac  ve^  li 
nustam  formae  pulchritudinem^  divinum  iilud  Gratiarum 
munus^  nusquam  ostendit,  rugae  ora  juvenilia  sulcant^ 
squalida  laxaquo  cutis  morbida  et  debilia  organa  includit,  i|i 
foeda  tumescenlia  membris  agilitatem  omnem  et  velocita- 1 i|| 
tem  aufert,  vultus  inflatus  laeta  mentis  imago  esse  de- 
sinit*  Etiam  adultorum  corpora  exigua,  abdominis  cavum 
prae  caeteris  amplum  et  tumidum,  facies  vel  lutea  vel 
icterico  colore  tincta  vel  pallida  apparet,  membra  tume-  i 
facta,  uedematosa,  ita  ut  digiti  inpressio  cavum  relinquat,  i 
pulsus  parvi  et  tardi,  functiones  corporis  secretoriae  tor-  I 
pent,  quin  et  mentis  facultas  hebes,  ingenia  tarda  repe-  j| 
riuntur,  animus  vel  iracundia  vel  quovis  alio  affectu  raro  i 
turbatur*  Neque  animalia  in  istis  regionibus  sana,  ex  li-  | 
enis  atque  hepatis  obstructionibus  vel  reconditis  viscerum  i 
internorum  inflammationibus  intereunt;  nec  mirum  denique,  |i 
quod  et  plantarum  fructus  aquosi  sint,  saccharo  et  oleis  ; i| 
aethereis  careant,  ideoque  et  nutriendis  hominibus  et  ani-  I 
malibus  minus  idonei,  augendae  potius  cachexiae  leuco-  | 
phlegmaticae  permultum  conferant*  Ex  nimia  igitur  ter-  S 
rae  et  aeris  humiditate  continua  revera  cachexia  oritur,  |l 
chlorosi  simillima,  ac  sine  dubio  par  ei  atque  in  illo  morbo  i ) 
sanguinis  dyscrasia,  nempe  nimia  ejus  serositas,  prae  mi-  ^ 
nori  flbrinae  cruorisque  copia  praevalens,  supponenda 
videtur. 

c.  Febres  vero  intermittentes  vel  epidemie  vel  ende-  . 
mie  tunc  potissimum  grassantur,  ubi  ad  magnam  aeris 
humiditatem  intensior  ac  continuus  aestivus  calor  accedit* 
8cimus  jam,  quales  magna  humiditas  in  oeconomia  muta- 
tiones efficiat;  quaeramus  itaque,  quae  fervido  calori 
originem  debeant.  Rccentioribus  quidem  disquisitionibus  > 
monstratum  est,  atmosphaerae  mixtionem  eandem  semper  | 
inter  varios  caloris  gradus  manere.  — Quum  autem  ca-  ; 
lore  aer  extenuetur,  fieri  non  potest,  quin  id  aestivo  tem-  : 
pore  majorem  in  modum  eveniat,  ideoque  quovis  neris  ‘ 

I fjaustu  respirandi  causa  facto  minor  oxygcnii  copia  in 
I sanguinem  reci[»iatur  atque  hoc  hieme  fieri  iiecesse  est, 
quo  tempore  aer  e contrario  frigoris  actione  densior  eva- 
dit* Inde  hiemali  tempore  quavis  inspiratione  major  oxy- 
genii  copia  sanguini  immiscetur,  atque  cum  et  cutis  actio- 
ne minus  vigente,  humidi  major  pars  per  pulmones  ex- 
cernatur, et  respirationis  actus  omnino  validior  et  pulmo- 
I nes  majori  vitali  turgorc  praediti  apparent:  atque  haec 
est  causa,  cur  hiberno  tempore  atque  in  frigidis  regio- 
nibus organa  respiratoria  praecipue  morbis  exposita  sint. 
Aestate  vero,  praesertim  si  calor  intensior,  functio  respi- 
ratoria infirmior  facta  est,  sanguis  multo  plus  carbogenii 
retinet,  quum  minori  oxygenii  quantitate  recepta  minor 
quoque  acidi  carbonici  quantitas  paretur  atque  per  pul- 
mones excernatur;  quin  revera,  uti  Annesley  refert, 
experimentis  monstratum  est,  in  tropicis  regionibus  aestate 
multo  minus  acidi  carbonici  quam  hieme  e pulmonibus 
exhalari,  Inde  fit,  ut  sanguinis  tanquam  nimio  carboge- 
nio  onerati  affluxus  in  hepar  existat,  quippe  quod  prae- 
ter pulmones  carbogenio,  maxime  quod  hydrogenio  sit 
junctum,  eliminando  destinatum  est.  Atque  hac  de  causa 
apud  nos  aestate,  praeterea  in  tropicis  regionibus  ferme 
seraper  hepaticae  affectiones  seu  biliosi  morbi  praevalent. 
Europaei  inprimis,  atque  omnes  qui  ex  septentrionalibus 
regionibus  in  meridionales  veniunt,  morbis  istis  obnoxii 
sunt;  aequo  modo  vice  versa  Aethiopes,  quum  ex  inte- 
riori Africa  in  Europam  quamvis  meridionalem  deducan- 
tur, maximam  partem  e pulmonum  morbis  intereunt.  Iste 
quidem  sanguinis  vel  in  pulmonibus  vel  in  hdpafe  exori- 
ens turgor,  qui  et  morborum  origo  ducendus  est,  cona- 
men naturae  videtur  esse  materiae  cujusdam  superfluae 
e sanguine  excernendae,  atque  haec  quidem  materia  hoc 
in  casu  nimia  carbogenii  copia  habenda  videtur. 

d.  Sanguinis  igitur  depravata  mixtio,  si  qua  febri- 
bus intermittentibus  supponenda  videtur,  in  nimia  ejus 

serositate  atque  adaucta,  quam  dicunt,  venositate  constare. 
Sed  restat,  ut  exponamus,  quomodo  miasmata^  quae  pa- 
ludes exhalant,  ad  proferendas  intermittentes  conferant. 
Nemo  ignorat,  in  quacunque  aqua  stagnante,  maxime  si 
intensior  caloris  actio  accedat,  plantarum  atque  animalium 
cadaverum  congeriem  accumulatam  in  putredinem  abire; 
foetidae  exhalationes  cum  ipso  aquoso  vapore  in  aerem 
elatae,  sub  vesperum  frigidiori  aere  condensatae,  in  in- 
- ferioribus  atmosphaerae  stratis  recumbunt,  ubi  vel  tenuibus 
nebulae  vesiculis  vectae,  vel  admodum  aeris  instar  pellu- 
cidae, cum  spiritu  hauriuntur;  nonnunquam  iit,  ut  vento 
sublatae  in  colles  elatiores  assurgant,  inde  decidant  atque 
animantibus  omnibus  venena  sua  inspergant.  Etenim  re  - 
vera uti  venena  agere,  ac  praecipue  nervorum  systema 
infestare  videntur.  Qu»  enim  aliter  febres  soporosas, 
apoplepticas,  deliria  furibunda,  cadaverosum  corporis  al- 
gorem, lipothymias,  convulsiones,  atque  alia  multifaria 
phaenomena,  quam  ex  venenata  sanguinis  conditione  ex- 
plices? hae  malignae  species  potissimum  in  locis  paludo- 
sis, ubi  aer  noxiis  effluviis  scatet,  exoriuntur.  In  septen- 
trionalibus terris,  nisi  insolito  aestatis  calore  uberior  me- 
phiticarum exhalationem  copia  emittitur,  febres  malignae 
non  nascuntur,  uti  in  epidemia  anni  1826  in  maris  Ger- 
manici littoribus  observare  contigit;  in  Italia  sunt  fre- 
quentiores,  in  Indiis  atque  in  Guinea  terra  simplices  in- 
termittentes raro,  crebro  malignae  obveniunt.  Non  nego, 
oportere  et  hisce  corporum  quandam  dispositionem  acce- 
dere. Monfalcon  refert,  elatarum  salubriumque  regio- 
num incolas,  quum  in  humidas  valles  descenderint,  multo 
magis  istis  malignis  formis  succumbere,  ac  qui  continue 
istic  habitent;  nec  ignorat  quisquam,  Europaeos  in  tropi- 
cis climatibus  lethalibus  illis  miasmatis  prae  ceteris  affligi, 
autochthones  optima  gaudere  valetudine;  quin  in  aurea 
Guineae  ora  robustissima  ac  validissima  corporum  consti- 
tutione insigne  Aethiopum  genus  habitare.  Hisce  autem 


probatur,  utique  miasmatibus  paludosis  venenorutn  quan- 
dam  naturam  inesse,  quum,  qui  ipsis  assueverint,  noxiam 
eorum  vim  prorsos  etFugiant*  — Praeterea  sunt,  qui  ex 
putridis  istis  paludum  effluviis  eandem  sanguinis  dyscra- 
siam  adduci  censeant,  atque  supra  ex  intensioris  caloris 
actione  prodire  animadverti.  Reil,  Stark,  Gittermann, 
alii  id  affirmant,  ac  biliosos  aestivos  morbos  partim  ex 
miasmatum  illorum  effectu  deducunt  Verum  multa  sunt 
quae,  quum  sanginis  febri  intermittenti  generandae 

apta  jam  existaf,  morbum  istum  provocare  valeant,  uti 
animi  affectus,  levior  cutaneae  perspirationis  suppressio, 
cibus  aliquis  difficilis  concoctu  ventriculum  onerans,  vel 
frigidioris  aquae  haustus:  at  hae  non  causae  efficientes, 
sed  potius  occasionales  habendae  sunt  Miasmata  illa  in 
corpus  vim  suam  non  exhibent,  nisi  simul  et  humiditas 
et  calor  aestivus  vehemens  actiones  suas  in  illud  prodi- 
derint: praeterquam  igitur  quod  haec  sola  malignas  spe- 
cies provocare  queunt,  id  potissimum  agere  videntur,  ut, 
sicuti  causae  occasionales,  aequilibrium,  quod  tanquam 
inter  vasa  et  nervos  existit,  turbent,  ideoque  febriles  mo- 
tus lacessant. 

e.  Reliquum  est,  ut  quae  revera  sanguinis  mixtio 
sit,  exponamus.  Pallas  in  hominibus  ex  febri  intermit- 
tente mortuis,  internam  arteriarum  et  venarum  membra- 
nam integram,  sanguinem  vero  in  eis  contentum  nigrum 
et  serositate  abundantem  invenit.  Senae  ac  novissimo 
tempore  Fricke  vasa  mesenterii  nigerrimo,  ut  dicit, 
succo  turgentia,  nec  raro  cordis  atria  et  pulmonis  vasa 
atro  sanguine  repleta  cognovit.  Clcghorn  sanguinem 
e vena  missum  serosiorem  atque  ex  bile  admixta  flave- 
scentem reperit.  Verum  est  rarius  sanguinem  exploratum 
esse  ideoque  pauca  modo  nobis  relata  sunt;'  sed  omnes 
fere,  quos  legi,  scriptores  in  eo  consentiunt,  sanguinem 
copiosam  serositatem  atque  nigriorem  quam  soleat  colo- 
rem obtulisse. 

Itaque  si  jam  omnia,  quae  nobis  ex  symptomatum 
atque  causarum  disquisitione  ad  illustrandam  febrium  in- 
termittentium naturam  redundaverint,  comprehenderis,  haeccc 
restat  sententia:  febrem  intermittentem  organismi  reactio- 
nem esse  in  abnormem  sanguinis  crasin,  a natura  raedi- 
catrice  provocatam;  depravatam  autem  sanguinis  mixtio^ 
nem  in  nimia  ejus  serositate  atque  adaucta  venositate 
constare.  Negari  non  potest,  quum  a nervis  reactio  ex- 
eat, praesertim  ex  ipsorum  in  cor  et  vasa  actione,  eos- 
dem hoc  morbo  valde  affligi;  ne  dicam  nullum  acutiorem 
existere  morbum,  quin  nervi  quoque  vehementer  irritentur, 
multa  adsunt,  uti  frigus  intensius,  symptomata  comitantia, 
crebro  veram  morbi  naturam  larvantia  atque  meras  neu- 
roses  imitantia,  quae  nervos  hic  violentius  afflictos  esse 
arguant.  Illud  quoque  concedendum,  iisdem  ex  causis, 
quibus  intermittentes  oriantur,  locales  quoque  inflammatio- 
nes, maxime  in  organis,  in  quae  sanguinis  turgor  diri- 
gatur, accedere  posse.  Verum  accedunt,  ut  dixi;  prima- 
ria autem  morbi  origo  in  vitiata  sanguinis  mixtione  quae^ 
renda  est. 


CADAVERUM  SECTIO. 


Quodsi  haec  vera  est  sententia,  ea  quae  ex  cadave- 
rum sectione  cognita  sunt  in  ipsam  quadrent  eamque 
probent  ac  confirment,  necesse  est.  Plerumque  post  mor- 
tem organa  abdominalia  commutata  reperimus.  Prae  cae- 
teris  lien  affectus  apparet,  massa  ejus  adaucta,  ita  ut  in 
pelvim  nonnunquam  atque  ultra  umbilicum  in  dextrum  ab- 
dominis latus  extendatur;  parenchyma  ejus  vel  induratum 
vel  crebrius  emollitum,  pulposum  atroque  sanguine  re- 
pletum invenitur.  8ed  et  prorsus  integrum  nonnunquam 

lien  se  praebet,  uti  Senae  refert,  idque refutandae  istorum 
opinioni  inserviat,  qui  intermittentem  a lienitidc  derivant. 

Praeterea,  uti  Senae  ait,  aliquid  semper  circa  hepar 
occurrit*  ,jHepati  inprimis  inusta  reperitur  labes;  albidum 
est  plurimum  et  veluti  exsangue,  nonnunquam  mole  au- 
ctum, induratum^  glandulis  ilavis  obsitum,  alias  vero  san- 
guine turgens,  eoque  nigerrimo;  fuere  in  quibus  post 
duplicem  tertianam  abscessum  reperi;  in  quibusdam  vero 
venam  portarum  in  tubum  amplissimum  abiisse  observavi.^^ 
Similia  Cleghorn,  Monfalcon,  Pallas,  alii  referunt. 
E contrario  Medicus  pluries  observavit  hepar  illaesum 
atque  omni  vitio  immune  fuisse,  quamvis  ingens  bilis  co- 
pia in  tubum  intestinalem  emanaverit,  quapropter  morbi 
originem  corruptae  bili  adseribit:  neque  in  hepate  igitur 
primaria  morbi  sedes  quaerenda  est,  quamvis  ipsum  mor- 
bificae  actionis  particeps  fieri  pateat.  — Porro  et  mes- 
enterii vasa  turgentia  reperiuntur,  itidem  glandulae  lym- 
phaticae cruore  obstructae,  vel  inflammationis  speciem  prae- 
bentes. Pancreas  quoque  haud  immune  restat:  in  nonnullis 
cadaveribus  partem  ejus  obstructam  invenit  Senae,  in 
aliis  universam  ejus  molem  scirrhosam  vel  certe  insigniter 
auctam;  fuere  quoque,  qui  abscessus  observaverint  in 
ejus  contextu.  Denique  et  in  tubo  intestinali  tela  mem- 
branarum crebro  destructa  cernitur,  crassiores  apparent, 

I maculis  rubris  obsitae,  nonnunquam  ulcera  in  membrana 
I mucosa,  plerumque  in  ileo  vel  ad  valvulam  ileocoecalem 
occurrunt.  — Haec  autem  in  liene,  hepate,  in  glandulis 
mesentericis  et  in  caeteris  organis  abdominalibus  reperta 
post  mortem  vitia,  non  solum  a passiva  quadam  sanguinis 
stagnatione,  qualis  febrili  vasorum  cutaneorum  spasmo  in- 
ter frigoris  stadium  etficitur,  deducenda  arbitror,  sed  etiam 
in  activum  quendam  sanguinis  in  organa  ista  confluxum 
referenda.  Annesley  casum  describit  hominis  ex  primo 
malignae  intermittentis  paroxysmo  defuncti,  in  cujus  ab- 
domine, quamvis  nulla  fere  adfuerint  frigoris  symptomata^ 

onmia  fere  organa  sanguine  nigro  turgentia  atque  emol- 
lita reperta  sunt.  In  epidemia,  quae  anno  1826  ad  Ger- 
manici maris  littora  saeviit,  oblati  crebro  sunt  casus^  in 
quibus  lienitidis  symptomata  prius  quam  febrilia  aderant; 
quare  Dohrn,  qui  morbum  in  Dittmarsia  observabat,  lie- 
nitidis  nomen  ei  tribuendum  proponit.  Videmus  igitur  mu- 
tationes illas  viscerum  abdominalium  revera  cum  origi- 
naria febrium  intermittentium  indole  cohaerere.  Natura 
medicatrix  sanguinis  fluxum  in  ea  organa  dirigit,  ex  qui- 
bus vena  portarum  oritur,  ut  per  ipsam  in  hepar  dedu- 
catur. Ex  peculiari  igitur  sanguinis  corruptione,  qua 
nempe  nimiam  carbogenii  copiam  continet,  locales  quoque 
abdominalium  viscerum  affectiones  derivandae  sunt.  — 

Watus  sum  ego  Marcus  Born  Lesnae,  die  x. 
m.  Maji  a.  mdcccxix,  patre  Me  yerButtermilch, 
matre  B e r t h a e gente  N ii  r n b e r g,  quibus  pa- 
rentibus dilectissimis  vivis  et  integris  valde  gaudeo. 
Veteri  fidei  sum  addictus.  Primis  literarum  elementis 
imbutus  gymnasium  Lesnense,  tum  auspiciis  dire- 
ctoris Beat.  Stoephasii  florens,  adii  et  octo  per 
annos  frequentavi,  deinde  a directore  Cei.  S c h 0- 
ler  maturitatis  testimonio  instructus,  m.  Majo  anni 
MDCCCxxxviii  almam  literarum  academiam  Frideri- 
cam  Guilelmam  petii,  ubi  a t.  t.  rectore  magnifico 
Ill.Boeckh  in  civium  academicorum  numerum  re- 
ceptus, ab  111.  Wagner,  t.  t.  decano  spectatis- 
simo, medicinae  studiosis  adscriptus,  per  quinquen- 
nium ad  studia  incubui. 

His  quidem  decem  per  semestria  interfui  scholis 
virorum  Illustrissimorum  ac  Celeberrimorum: 

111.  Hecker  de  encyclopaedia  et  methodolo- 
gia  medicinae;  111.  Mitscherlich  de  chemia  or- 
ganica et  anorganica;  Cei.  Magnus  de  physice; 
111.  Lichtenstein  de  zoologia;  111.  Kunth  de 

botanice;  111.  Schultz  cie  historia  naturali;  111. 
T r e n d e 1 e n b u r g de  logice ; Exp.  I s e n s e e de 
physiologiae  elementis;  111.  Schlemm  de  osteo- 
logia;  111.  M illi  er  de  anatomia  universa  et  com- 
parata, et  de  physiologia;  in  arte  cadavera  rite 
sec  andi  111.  Mulier  et  Schlemm  mihi  duces 
fuere;  111.  Henle  de  pathologia  generali;  Exp. 
Troschel  de  chirurgia;  111.  Casper  de  patho- 
logia et  therapia  speciali ; Cei.  M i t s c he  r 1 i c h de 
materia  medica;  Cei.  Romberg  de  propaedeutlce 
clinica. 

In  operationibus  circa  cadavera  instituendis 
dux  mihi  erat  111.  Schlemm;  in  operationibus 
ophthalmiatricis  Exp.  Angelstein.  Exercitatio- 
nibus clinicis,  medicis,  chirurgicis,  ophthalmiatricis, 
obstetriciis,  paediatricis  et  syphiliticis  interfui  viro- 
rum Illustrissimorum  et  Celeberrimorum  : S c h 6 n- 
lein.  Beat.  Osann,  Wolff,  Jilngken,  Busch, 
K 1 u g e,  W a g n e r. 

Quibus  omnibus  viris,  maxime  de  me  me- 
ritis, gratias  ago  et  in  sempiternum  habebo,  quas 
possum  maximas. 

Tentaminibus,  et  philosophico  et  medico,  at- 
que examine  rigoroso  rite  absolutis,  spero  fore,  ut 
dissertatione  thesibusque  palam  defensis,  summi  in 
medicina  et  chirurgia  honores  in  me  conferantur. 


1.  Febres  essentiales  nego^ 

2.  Scrophulosis  et  tuberculosis  morbi  ejusdem 

naturae  sunt. 

3.  Sanationum  methodi  quas  vocant,  mirabiles, 
sympatheticas,  non  modo  felicium,  imo  etiam 
rationalium  laudem  interdum  sibi  vindicant, 

4.  Trepanatio  matura  praestat  serotinae. 


